b'\n_START_ARTICLE_\nStrengereid\n_START_SECTION_\nHistorie\n_START_PARAGRAPH_\nStrengereid var tidligere en skolekrets i Holt kommune, og denne kretsen ble i 1962 overf\xc3\xb8rt til nye Moland kommune, som i 1992 ble en del av Arendal kommune._NEWLINE_Stedet har v\xc3\xa6rt bebodd sv\xc3\xa6rt lenge. Det er gjort funn av redskaper og boplasser fra steinalderen. Fra tidlig p\xc3\xa5 1500-tallet til 1797, da lagmannsembetet ble avskaffet, var Strengereid en tingplass, og var derfor et viktig sted. Den dag i dag st\xc3\xa5r fortsatt bygninger fra siste del av 1600-tallet. Blant annet finner vi g\xc3\xa5rder som opprinnelig var kombinert med redervirksomhet. \xc2\xabDet gamle hus\xc2\xbb fra ca. 1700 er vernet etter lov om kulturminner.\n_START_SECTION_\nFrivillige foreninger\n_START_PARAGRAPH_\nStrengereid Krets velforening (SKV) og Strengereid idrettslag (SIL) er to akt\xc3\xb8rer i lokalmilj\xc3\xb8et. De to foreningene eide og drev sammen Strengereid grendehus som brant ned i 2006.'